Diari Oficial de la Generalitat Valenciana


Sumari del DOGV 517, del 02-02-1987 (1987/808049)

RESOLUCIÓ de 20 de gener de 1987, del Conseller d'Administració Pública, per la qual es delega en els Caps d'Àrea de Serveis Socials de la Conselleria de Treball i Seguretat Social la facultat de contractació de personal laboral en determinats supòsits.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   517

Data del DOGV
:   02-02-1987

Secció del DOGV
:   ALTRES DISPOSICIONS

Número del document
:   1987/808049


Data del document
:   20-01-1987

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 20 de gener de 1987, del Conseller d'Administració Pública, per la qual es delega en els Caps d'Area de Serveis Socials de la Conselleria de Treball i Seguretat Social la facultat de contractació de personal laboral en determinats supòsits.  
L'article 38-dos del Decret 69/86, de 2 de juny (DOGV 20-6-86), del Consell de la Generalitat Valenciana pel qual s'aprova el Reglament de selecció de personal i provisió de llocs de treball de la Generalitat Valenciana, atribueix al Conseller d'Administració Pública la facultat de formalitzar els contractes laborals de durada determinada, amb la selecció prèvia dels candidats a través d'ofertes d'ocupació tramitades davant l'Institut Nacional d'Ocupació.   
La Conselleria de Treball i Seguretat Social compta amb nombrosos centres assistencials dedicats a grups de persones de característiques molí peculiars, com ara els menors, vells, disminuïts, centres d'acollida, etc., la naturalesa dels quals exigeix que la cobertura dels llocs de treball siga permanent, sense que es produesquen mancances de personal que puguen danyar el normal funcionament, per la qual cosa cal que les absències que es produesquen siguen cobertes sense solució de continuïtat.   
La cobertura de llocs de treball compta amb un procediment administratiu que és vàlid en la pràctica totalitat dels supòsits, però que pot resultar ineficaç en els supòsits d'absència temporal del seu titular per causes imprevistes.   
L'article 68 de la Llei 5/83 de 30 de desembre (DOGV 30-12-83), de Govern Valencià, contempla la possibilitat de delegació de facultats, i determina que quan per aplicació del principi d'eficàcia siga convenient, aquesta delegació pot conferir-se, no en l?òrgan jeràrquic immediat inferior, sinó en qualsevol altre òrgan distint.   
Tal és el cas que es contempla en aquesta Resolució, per tal com les raons d'eficàcia apuntades en l'esmentat article, aconsellen que la delegació s'efectue en els òrgans més propers al centre que experimenta aquesta necessitat de cobertura, les Jefatures d'Area de Serveis Socials de la Conselleria de Treball i Seguretat Social, i caldrà per altra banda limitar als supòsits excepcionals als quals s'ha fet referència.   
En atenció d'aquests motius i fent ús de les facultats que em confereix la Llei 5/83 de Govern Valencià, he resolt:   
Primer  
Delegar en els Caps d'Area de Serveis Socials de la Conselleria de Treball i Seguretat Social la facultat de formalització dels contractes laborals per a cobertura de llocs de treball en els supòsits de substitució de llurs titulars en els casos d'absència d'aquests, motivada per permisos, llicències, processos de malaltia comú o accidents de treball i similars, referents als treballadors que presten serveis en els distints centres dependents de les respectives Jefatures d'Area de Serveis Socials.   
Segon  
En la formalització dels contractes, en virtut d'aquesta delegació, es farà constar expressament aquesta circumstància i es consideraran subscrits per l'autoritat que l'ha conferida.   
València, 20 de gener de 1987.- El Conseller de la Funció Pública: Vicent Soler i Marco.